**Bartókné Vincze Zsuzsanna**

Elnök

Oktatási, Művelődési és Sportbizottság

Csongrád

Tisztelt Elnök Asszony!

A Batthyány Kázmér Gimnázium DSE, Csongrádi Kosárlabda Szakosztályával kapcsolatban az alábbiakról tájékoztatom:

A BKGDSE – Csongrád jogelődje Csongrádi Kosárlabda Klubként alakult meg 2016 augusztusában alakult meg, majd 2017 januárjában alakult át, illetve csatlakozott a BKGDSE-hez.

Az egyesület elnöke Kiss István. Csongrádi régió: Barna Tibor Zsolt, régióvezető, edző, Boros Eszter, edző, Forrai Simon.

Igazolt versenyzőink létszáma a 2017-18-as bajnoki szezonban: U9 korosztály – 29 fő, U12 korosztály – 15 fő, NBII felnőtt férfi – 23 fő.

Egyesületünk még nem ért el eredményeket, mivel a gyermek korosztályban az előkészítő edzések folynak és az utánpótlás nevelésének a megalapozása a cél. NBII férfi csapatunk a kezdeti nehézségek után komoly edzésmunkával elkezdte felvenni a ritmust a nagyon erős NBII Keleti régió csapataihoz és egyre szorosabb mérkőzéseket játszanak, de még mindig nem tudjuk felvenni a versenyt a sok esetben félprofi klubokkal, akik fizetett játékosokkal játszanak a bajnokságban. 2018. május 19-én befejeződött a bajnokság.

Pályázat útján (TAO) 6 millió Forintot kapott egyesületünk, valamint a Csongrádi Önkormányzattól sporttámogatás céljára 250.000 Ft-ot nyertünk.

A csongrádi régió saját létesítménnyel nem rendelkezik.

Egyesületünk az MKOSZ országos U9, U12 és NBII bajnokságában szerepelt.

Edzések: U9, U12 – heti 5 alkalom (váltott helyszíneken- Csongrád Nagyboldogasszony Katolikus Általános Iskola heti 3 alkalom, Bokros Általános Iskola – heti 2 alkalom, Baks Általános Iskola – heti 1 alkalom). Az edzések Csongrádon június 15-ig tartanak, Bokroson és Bakson befejeződtek, mivel nagyon kevés gyerek látogatta már csak az edzéseket és így többnyire nem lehetett edzéseket tartani.

NBII – heti 2 alkalom (Hódmezővásárhely – Gregus Máté Iskola).

Saját rendezésű gyermekmérkőzéseink még nem voltak a hazai felnőtt mérkőzéseinket Kiskunfélegyházán és Szentesen bérelt termekben játszottuk.

Az utazások elég jelentős összeget emésztettek fel az első félévben, mivel felnőtt csapatunk ekkor csak vidékre utazott igen nagy távolságokra (Nyíregyháza, Miskolc, Debrecen). A gyerekek utaztatása kisebb összeg volt, mivel megyén belül utazunk.

Jövőbeni terveink között szerepel az utánpótlás bázis kiépítése, növelése, több csapat indítása bajnokságokban, helyi általános iskolák közötti versenyek megszervezése havi 1 alkalommal, toborzó rendezvények lebonyolítása, II. Csongrádi Streetball (utcai kosárlabda) megszervezése 2018. augusztusban, edzőtábor szervezése, nyári kosárlabda tábor megszervezése, őszi szünetben kosárlabda napközis tábor megszervezése.

Az eddigi terveink közül megvalósítottuk a Nagyboldogasszony Katolikus Általános Iskola 6 tanárának képzését (kosárpalánta oktató), akik 2018 szeptemberétől már az elsős gyerekeket tudják oktatni, illetve be tudnak segíteni a toborzásba.

Nagyboldogasszony Katolikus Általános Iskola palánkokkal való felszerelése és a pálya felfestése a nyár folyamán fog elkészülni.

Szigetszentmiklós, 2018. május 22.

Tisztelettel:

Kiss István sk. Barna Tibor Zsolt sk.

BKGDSE elnök BKG-Csongrád, régióvezető, edző

Tisztelettel:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kiss István

BKGDSE elnök